Diari Oficial de la Generalitat Valenciana


Sumari del DOGV 3502, del 25-05-1999 (1999/4714)

Notificació de l'Acord de 23 d'abril de 1999, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat a la aerra del Colmenar (Ciutat de la Llum).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/4714


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'Acord de 23 d'abril de 1999, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat a la aerra del Colmenar (Ciutat de la Llum). [1999/X4714]
  
Notificació de l'Acord de 23 d'abril de 1999, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat a la serra del Colmenar (Ciutat de la Llum), fase A, al terme municipal d'Alacant, ja que ha sigut impossible per altres mitjans, d'acord amb allò que s'ha previst en l'article 59.4 segons nova redacció de la Llei 4/1999, de Modificació de la Llei de Règim Jurídic de les Administracions Públiques i del Procediment Administratiu Comú, la notificació personalitzada als interessats com a desconeguts, dubtosos o que el domicili dels quals s'ignora.
  
«Vist l'expedient de referència i a partir dels següents:
  
Antecedents de fet
  
Primer
  
Els antecedents administratius del present acord són els següents:
  
1. Amb data 9 de desembre de 1998, el conseller d'Obres Públiques, Urbanisme i Transports aprovà definitivament el Pla Especial de delimitació d'una àrea de reserva per a l'ampliació de patrimoni públic de sòl de la Generalitat, que afecta determinats terrenys, a la serra del Colmenar, al terme municipal d'Alacant, de conformitat amb l'article 99 en relació amb el 38 i 43 de la Llei 6/1994, Reguladora de l'Activitat Urbanística de la Generalitat Valenciana, pla especial que tenia per objecte legitimar la possible expropiació dels terrenys i els immobles afectats per aquest per a la seua incorporació al patrimoni de la Generalitat.
  
2. La citada resolució fou publicada en el DOGV núm. 3.415, de data 19 de gener de 1999.
  
3. Per Resolució del conseller d'Obres Públiques, Urbanisme i Transports, de data 8 de febrer de 1999, se sotmet a exposició pública el projecte d'expropiació forçosa per taxació conjunta i la relació de béns i drets afectats per l'expropiació corresponent a les fase a per a l'ampliació del patrimoni públic de sòl de la Generalitat, en l'àrea de reserva delimitada en determinats terrenys, a la serra del Colmenar, al terme municipal d'Alacant, i que s'hi adjunta la relació de béns i drets afectats. La dita resolució acorda designar, com a beneficiari d'aquesta expropiació, l'empresa pública de la Generalitat Societat Parc Temàtic d'Alacant, SA (SPTA), constituïda amb capital pertanyent íntegrament a la Generalitat Valenciana i que actua de conformitat amb les previsions de l'article 99 de la Llei Reguladora de l'Activitat Urbanística.
  
4. Es procedeix a la notificació individualitzada, per part de la Sotssecretaria d'Urbanisme i Ordenació Territorial, de la citada resolució i del full de preu just a tots els que apareixen com a titulars de béns i drets en l'expedient, perquè puguen formular les al·legacions corresponents.
  
5. D'altra banda, es remet el projecte d'expropiació a l'Ajuntament d'Alacant perquè puga al·legar allò que considere oportú, de data 10 de febrer de 1999.
  
6. Els anuncis pels quals se sotmet a exposició pública el projecte d'expropiació forçosa per taxació conjunta i la relació de béns i drets afectats per l'expropiació corresponent a les fase a per a l'ampliació del patrimoni públic de sòl de la Generalitat en l'àrea de reserva delimitada al terme municipal d'Alacant, així com els fulls de preu just individualitzat de propietaris desconeguts o de titularitat dubtosa o controvertida són publicats en les dades següents:
  
- El periòdic La Verdad, de data 10.02.1999.
  
- El DOGV núm. 3.432, de data 11.02.1999.
  
- El BOP d'Alacant núm. 36, de data 13.02.1999.
  
7. Amb data 26 de febrer de 1999 es remet escrit al Registre de la Propietat núm. 7 d'Alacant, pel qual se sol·licita el certificat de domini i les càrregues de les finques afectades pel projecte d'expropiació per taxació conjunta de l'àrea de reserva de patrimoni públic de sòl de la serra del Colmenar, a Alacant, i la nota marginal de l'expedició del dit certificat, de conformitat amb allò que s'ha establit en l'article 22 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària, sobre Inscripció en el Registre de la Propietat d'Actes de Naturalesa Urbanística.
  
8. S'han presentat, durant el període d'informació pública, onze al·legacions.
  
9. L'Ajuntament d'Alacant ha evacuat el tràmit d'audiència conferit mitjançant Acord adoptat en sessió plenària de data 30 de març de 1999, pel qual assumeix els informes emesos per part dels seus serveis tècnics, i en concret per l'enginyer tècnic topògraf de l'Oficina del Pla General, per l'arquitecte i l'arquitecte tècnic municipals del Servei d'Urbanisme i Medi Ambient, de forma conjunta, i pel cap d'aquest servei.
  
10. Després de l'estudi de les al·legacions presentades en relació amb la propietat, amb data 16 d'abril de 1999, el conseller d'Obres Públiques, Urbanisme i Transports, adoptà la resolució per la qual s'aprovava la relació definitiva de propietaris afectats i béns i drets de necessària ocupació corresponent a la fase A, determinat la remissió de l'expedient a la Comissió Territorial d'Urbanisme per a l'aprovació definitiva, si és procedent, del projecte d'expropiació tramitat pel procediment de taxació conjunta, prèvia resolució de les al·legacions formulades respecte a la valoració dels terrenys.
  
11. De les actuacions corresponents a propietaris desconeguts s'ha donat trasllat al ministeri fiscal, mitjançant un ofici cursat el 20 d'abril de 1999, en compliment d'allò que s'ha disposat en l'article 5 de la Llei d'Expropiació Forçosa.
  
12. Finalment cal ressenyar que ja conclòs el període d'informació pública, i adoptat l'acord d'aprovació definitiva de la relació de béns i drets afectats, amb data 22 d'abril de 1999, han sigut presentats dos nous escrits d'al·legacions.
  
Segon
  
El projecte d'expropiació de l'àrea de reserva per a l'ampliació de Patrimoni Públic de sòl de la Generalitat de la serra del Colmenar consta de:
  
Memòria, amb els següents continguts:
  
1. Antecedents i objecte.
  
2. Situació i delimitació de l'àmbit d'expropiació.
  
3. Justificació legal de la delimitació.
  
4. Situació urbanística dels terrenys.
  
5. Legitimació de l'expropiació.
  
6. Tramitació.
  
7. Relació de propietaris afectats.
  
8. Delimitació de parcel·les: metodologia.
  
9. Criteris i mètodes de valoració.
  
10. Valor dels sòls no urbanitzable: metodologia i informació de mercat i justificació dels valors adoptats.
  
11. Valor dels sòls urbanitzable: la valoració del sòl urbanitzable delimitat o amb dret a promoure la seua transformació i la valoració del sòl urbanitzable no delimitat.
  
12. Valor dels sòls urbans: metodologia i informació de mercat.
  
13. Valor de les edificacions i construccions: valor de les edificacions i valor d'altres obres, instal·lacions i altres béns.
  
14. Valor d'altres drets reals: valoració dels drets d'arrendament, valoració per trasllat d'una activitat o negoci en funcionament i valoració de les servituds.
  
15. Informe de valoració individualitzats de cada una de les propietats.
  
16. Resum de propietats i valor d'expropiació.
  
17. Pla de delimitació i partició sobre cartografia de propietats, 1/2.500.
  
Tres toms on s'arrepleguen els informes de valoració individualitzats de cada una de les propietats. Cada un d'aquests informes consta dels apartats següents:
  
1. Identificació de la propietat.
  
2. Béns i drets de naturalesa rústica.
  
3. Obres, edificacions, instal·lacions i d'altres béns.
  
4. D'altres drets reals.
  
5 Valor total de la propietat:
  
5.1. Full de preu just individualitzat.
  
5.2. Full de preu just d'altres indemnitzacions.
  
6. Documentació gràfica:
  
6.1. Pla de situació propietat 1/20703.
  
6.2. Pla de delimitació i partició de la propietat 1/5000.
  
6.3. Pla de delimitació i partició sobre cartografia 1/1000.
  
6.4. Fotografies.
  
7. Annexos.
  
Set plans de delimitació i partició sobre cartografia de propietats, E: 1/1000
  
Tercer
  
Constitueix l'objecte del present expedient l'expropiació de la fase A del projecte d'expropiació sotmés a exposició al públic, comprensiva dels immobles sobre els quals recaigué la declaració de necessària ocupació acordada pel conseller d'Obres Públiques Urbanisme i Transports, per la mencionada Resolució del 16 d'abril de 1999, compresos en l'àrea de reserva per a l'ampliació de patrimoni públic de sòl de la Generalitat Valenciana delimitada pel Pla Especial aprovat per Resolució de la mateixa autoritat de data 9 de desembre de 1998, a la serra del Colmenar del terme municipal d'Alacant. Està integrada per un total de 33 propietats, amb una superfície total de 1.916.148 m2, classificats pel vigent Pla General Municipal d'Ordenació d'Alacant com a sòl no urbanitzable (en les seues categories de proteccions de fites, infraestructures, rambles i comú rústic) en la seua immensa majoria, excepte una superfície de 21.578 m2, distribuïts en dues propietats, de sòl urbà industrial.
  
Consideracions tecnicojurídiques
  
Primera
  
En la tramitació seguida s'han seguit les previsions de l'article 202 del Reglament de Gestió Urbanística i s'han respectat les regles de l'article 138 de la Llei del Sòl de 1976, que són les disposicions legals aplicables per al procediment d'expropiació per taxació conjunta, segons aclareix la més recent jurisprudència del Tribunal Suprem (Sentència de 25 de juny de 1997).
  
Segona
  
La documentació s'estima completa d'acord amb allò que s'ha previst en el referit article 202 del Reglament de Gestió Urbanística.
  
Tercera
  
L'objecte de l'expedient es considera adequat segons allò que s'ha establit en els articles 33 i 36 de la Llei 6/1998, de Règim del Sòl i Valoracions, en relació amb l'article 99 i concordants de la Llei Reguladora de l'Activitat Urbanística 6/1994, de la Generalitat.
  
Quarta
  
Els béns expropiats han sigut objecte de declaració de la seua necessària ocupació acordada després dels tràmits previs i a la vista dels documents exigits per la legislació d'expropiació.
  
Cinquena
  
L'aprovació de l'expedient competeix a la Comissió Territorial d'Urbanisme, segons que disposen els articles 202.6 del Reglament de Gestió urbanística i 10.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisena
  
Aquesta resolució s'haurà de notificar als interessats titulars de béns i drets que figuren en aquest i se'ls confereix un termini de 20 dies a l'efecte de manifestar la seua disconformitat amb la valoració establida. En aquest cas es donarà trasllat de l'expedient i del full d'estimació impugnada en el Jurat Provincial d'Expropiació Forçosa perquè se seguisquen els tràmits pertinents de determinació del preu just. Si els interessats no formulen cap oposició en el termini anteriorment citat, s'entendrà acceptada la valoració fixada en l'acte d'aprovació de l'expedient, i també s'entendrà determinat el preu just definitivament i de conformitat.
  
En qualsevol cas, l'aprovació de l'expedient per la Comissió Territorial d'Urbanisme implicarà la declaració d'urgència de l'ocupació dels béns i els drets afectats per l'expropiació, als efectes previstos en l'article 138 de la Llei del Sòl de 1976 i 52 de la Llei d'Expropiació Forçosa.
  
Setena
  
Entrant en l'anàlisi dels criteris valoratius continguts en el projecte, s'ha de destacar que els preus determinats en aquest s'han realitzat d'acord amb allò que s'ha establit en la Llei 6/1998, de Règim del Sòl i Valoracions, de conformitat amb allò que s'ha disposat en el seu article 23 que determina que «a l'efecte d'expropiació, les valoracions de sòl s'efectuaran d'acord amb els criteris establits en la present llei, qualsevol que siga la finalitat que la motive», i es farà referència a la data d'exposició pública del projecte d'expropiació, tal com disposa l'article 24.a).
  
D'aquesta manera la valoració dels terrenys s'ha efectuat diferenciant segons la seua classificació urbanística, segons estableix l'article 25 de la llei, i es determina la valoració del sòl no urbanitzable d'acord amb els criteris definits en l'article 26, mentre que la corresponents als sòls urbans es regeix pels criteris determinats en l'article 28.
  
Segons indica l'article 26 de la Llei 6/1998, el valor del sòl classificat com a no urbanitzable, que constitueix la immensa majoria dels terrenys, s'haurà de determinar pel mètode de comparació a partir de finques anàlogues, i quan això no siga possible, per la inexistència de valors comparables, es determinarà mitjançant el mètode de capitalització de les rendes reals o potencials del sòl.
  
En aplicació d'aquests criteris en el projecte d'expropiació s'han definit els preus justos corresponents als terrenys amb aquesta classificació d'acord amb la informació de mercat obtinguda, basant-se en els criteris d'homogeneïtat, la freqüència de les transaccions i la transparència.
  
Els valors obtinguts són el producte del treball realitzat a partir de la Llei 6/1998, tenint en compte les dades obtingudes de la Conselleria d'Agricultura, Pesca i Alimentació, i les compravendes efectuades els últims anys segons informació de la Conselleria d'Economia i Hisenda. S'han analitzat un total de 48 de transaccions en el terme municipal d'Alacant, i de les dades obtingudes s'han fixat els valors inicials unitaris.
  
En definitiva, el valor dels sòls no urbanitzable s'ha obtingut d'acord amb la normativa aplicable, segons les dades de camp referides, mitjançant el mètode de comparació amb el mercat que s'arreplega en l'Ordre Ministerial de 30 de novembre de 1994, sobre normes de valoració de béns immobles per a determinades entitats financeres.
  
A partir d'aquestes dades s'ha procedit en el projecte d'expropiació a establir una categorització dels terrenys en funció de les masses de cultiu present en aquest, o els tipus de terrenys, i s'obtenen els següents valors unitaris:
  
1. No cultivable 500 PTA./m2
  
2. Cultivable de regadiu 750 PTA./m2
  
3. Cultivable de secà 500 PTA./m2
  
4. Matollar pte<20 % 225 PTA./m2
  
5. Matollar 20%6. Matollar pte<35 % 90 PTA./m2
  
7. Rambla cultivable 400 PTA./m2
  
8. Camins i d'altres 500 PTA./m2
  
La valoració del sòl classificat com a urbà industrial troba el seu fonament en l'article 28 de la Llei 6/1998, i s'efectua un estudi de mercat, que s'arreplega en l'apartat 12 de projecte d'expropiació que justifica i motiva l'adopció dels valors unitaris emprats per a l'ús industrial.
  
D'acord amb les dades obtingudes en aquest s'ha aconseguit un valor de 6.500 PTA./m2 de sòl urbanitzat, que es troba per damunt del valor bàsic de polígon de la ponència de valors aprovada per Resolució de la Direcció General del Centre de Gestió Cadastral i Cooperació Tributària de 27 de juny de 1995, establit en 5.000 PTA./m2, d'acord amb l'informe emés pel cap de l'Àrea del Cadastre i Inspecció Urbana de la Gerència del Cadastre d'Alacant-capital, de data 14 d'abril de 1999. En conseqüència es manté en el projecte d'expropiació la valoració de mercat obtinguda, per ser millor reflex del valor real dels terrenys.
  
Per la seua banda, el valor de les edificacions, les construccions i la resta de drets afectats es conté en els apartats 13 i 14 de la memòria, en els quals es raona suficientment els preus adoptats en cada cas.
  
No es conté cap concepte relatiu a la valoració de cultius, ja que no s'ha constatat l'existència d'aquests dins de les parcel·les de propietat privada, i és aquesta una qüestió que no ha suscitat la presentació d'al·legacions per part dels propietaris afectats.
  
En aplicació conjunta de tots i cada un dels criteris valoratius continguts en l'expedient s'aconsegueix una valoració total de 376.150.559 pessetes, inclòs el 5% en concepte de premi d'afectació.
  
Vuitena
  
En el curs de la tramitació del procediment s'han presentat onze al·legacions per part de diversos propietaris inclosos en l'àmbit de l'actuació, relativa tant a la identificació, la superfície i la titularitat de les parcel·les arreplegades en el projecte d'expropiació com a la valoració del sòl. A aquestes cal afegir els informes emesos pels serveis tècnics de l'Ajuntament d'Alacant, i assumits pel ple municipal.
  
Pel que fa al primer aspecte ens remetem a la Resolució adoptada pel conseller d'Obres Públiques, Urbanisme i Transports de data 16 d'abril de 1999, d'aprovació de la relació de propietaris afectats i béns i drets de necessària ocupació, en la qual es resolen les al·legacions presentades a aquest respecte i s'introdueixen les corresponents variacions respecte a la relació inicialment aprovada. En conseqüència, la present resolució es dicta respecte a la relació de béns i drets definitivament aprovada pel conseller d'Obres Públiques, Urbanisme i Transports, a fi d'efectuar un pronunciament sobre els criteris valoratius continguts en l'expedient.
  
A aquest respecte, estan en l'expedient sengles informes emesos per l'equip redactor del projecte d'expropiació i pels serveis jurídics de la Sotssecretaria d'Urbanisme i Ordenació Territorial, als quals ens remetem en benefici de la claredat i concessió d'aquest acord, en els quals es conclou la conformitat a dret dels criteris valoratius reflectits en la memòria del projecte, i que s'han referit en la consideració anterior, i es ratifiquen substancialment els fulls de preu just individualitzats corresponents a cada una de les parcel·les, amb les variacions que a continuació s'especifiquen.
  
Com a conseqüència, són desestimades les al·legacions efectuades respecte als criteris de valoració per part dels següents interessats: Sr. Manuel Ferri Fernández, en representació de Finca Locirer, SL; Sr. Marcial Antonio Fernández Iborra, en representació d'Urbanitzadora Santo Domingo, SA; Sra. Isabel Pérez García, en representació de Sra. Carlota i Sra. Josefina Sansano Iborra, Sr. Luis Gran Rico; Sr. Miguel Gálvez Álvarez, en representació de Sr. Rafael Bonmatí Piñol; Sra. Dolores i Sra. Almudena Díaz Canales, en representació de Gestión Patrimonial de Alicante, SA; Sr. Daniel Albert Gómez, en representació de Sr. Antonio Bonmatí Piñol; Sr. Daniel Albert Gómez en representació de Sra. Asunción Valero Bonmatí; Sr. Perfecto Palacio Fuente, en representació de Marítima Valenciana, SA.; Sr. Esteban Ruiz Precioso en representació de Celite Hispánica, SA, i Sr. Miguel Baena del Pino, en representació de Sr. Juan Antonio Box Campello. Igualment es ratifiquen els criteris valoratius emprats en relació amb les observacions contingudes en els informes tècnics remesos per l'Ajuntament d'Alacant.
  
No obstant això, havent-se percebut a resultes d'aquestes al·legacions l'existència de sengles errades en els fulls de preu just de les parcel·les A-2 i A-4 de les compreses en el projecte, d'acord amb informes emesos per l'equip redactor i assumits pels serveis jurídics de la Sotssecretaria d'Urbanisme i Ordenació Territorial, procedeix introduir-hi les modificacions següents:
  
- Parcel·la A-2: s'ha percebut l'omissió de 15.813 m2 en l'apartat corresponent a «terrenys no cultivables» de la pàgina 7 del seu full individualitzat. Es corregeixen igualment les pàgines 8 i 21 d'aquesta per a reflectir la superfície corresponent així com el valor total de la finca.
  
- Parcel·la A-4: s'ha procedit a rectificar l'errada realitzada en la distribució de les masses de cultiu o els tipus de terrenys, sense variació a la superfície total. S'ha produït, en conseqüència, la variació dels fulls 14, 15 i 17 del projecte, i es reflecteixen les variacions oportunes en el preu just de la finca.
  
Finalment, respecte a les al·legacions presentades amb data d'ahir, 22 d'abril de 1999, sense perjuí que han sigut formulades fora del termini d'informació pública de l'expedient, cal indicar el següent:
  
a) Respecte a la presentada per Sr. Miguel Gálvez Álvarez, en representació de Sr. Rafael Bonmatí Piñol, s'ha d'assenyalar que ja presentà una al·legació dins de termini, en la qual interessava que se'l reconeguera com a propietari de terrenys inclosos en l'àmbit objecte de l'expropiació, que fou desestimada pel conseller d'Obres Públiques, Urbanisme i Transports per Resolució de data 16 d'abril de 1999, d'aprovació definitiva de la relació de propietaris afectats i de béns i drets de necessària ocupació, a la qual ens remetem d'acord amb el ja indicat en les consideracions anteriors, per la qual cosa no figura com a tal a l'efecte del present acord.
  
b) Respecte a la presentada per Sr. José Rafael Doll Castelló, en representació de Sr. Jaime Rafael Bonmatí Segarra i Sra. Mª Josefa Bonmatí Segarra, atés que aquesta es fonamenta en la titularitat que detentarien aquests senyors com a hereus dels seus pares, Sr. Jaime Bonmatí Agulló i Sra. Basilisca Asunción Segarra Esclapez, i aquest figura com a copropietari en un 8,50% de la parcel·la A-8, en la qual s'apunta a la seua mort sense identificar els seus hereus, es té per presentada i s'incorpora a l'expedient, a l'efecte que siguen notificats del present acord, a fi que puguen exercitar els seus drets en les successives actuacions. No obstant això, les al·legacions formulades a la valoració queden desestimades en aplicació dels criteris reflectits en les consideracions anteriors, que són transportables a les ara presentades.
  
Tot això sense perjuí del que resolga el conseller d'Obres Públiques, urbanisme i Transports, al qual s'eleven ambdues al·legacions, a fi que, de conformitat amb el paràgraf segon del punt primer de la Resolució de 16 d'abril de 1999, determine si considera acreditada la titularitat al·legada en els dos escrits, a fi que s'entenguen amb els qui les subscriuen les diligències posteriors que es practiquen en el curs del present expedient.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament l'expedient d'expropiació de referència pel procediment de taxació conjunta, fase A, de la reserva de sòl per a patrimoni públic de sòl de la Generalitat al terme municipal d'Alacant (Serra del Colmenar), d'acord amb els fulls de preu just que consta en el projecte i amb els criteris de taxació establits en aquest. S'acorda estimar i desestimar les al·legacions efectuades pels interessats pel que fa als criteris de valoració i a la fixació de valors unitaris de sòl, en atenció als informes emesos per l'equip redactor i pels Serveis Jurídics de la Sotssecretaria d'Urbanisme i Ordenació Territorial que consten en les actuacions, i es corregeixen les errades detectades en les parcel·les A-2 i A-4 del projecte, en el termes que s'arrepleguen en la consideració vuitena del present acord, i que es reflecteixen en els nous fulls de preu just individualitzats incorporats al projecte.
  
El dit acord implica la declaració d'urgència de l'ocupació dels béns i els drets afectats en els termes previstos en l'article 38 de la Llei 6/1998, de Règim del Sòl i Valoracions, en relació amb l'article 52 de la Llei d'Expropiació Forçosa, i l'administració de la Generalitat, com a administració expropiadora, podrà continuar els corresponents tràmits d'expropiació en favor del beneficiari (l'empresa pública de la Generalitat Societat Parc Temàtic d'Alacant, SA).
  
Segon
  
Notificar el present acord, i que s'acompanyarà del corresponent full de preu just i dels criteris de valoració aprovats, als interessats titulars de béns i drets que apareixen en l'expedient, i conferir-los un termini de 20 dies durant el qual podran manifestar per escrit davant d'aquesta comissió la seua disconformitat amb la valoració establida.
  
En el cas que es formule oposició a la valoració es donarà trasllat de l'expedient al Jurat Provincial d'Expropiació a l'efecte de la fixació del preu just, sense perjuí que el pagament o el depòsit de l'import de la valoració produirà els efectes previstos en els números 6, 7 i 8 de l'article 52 de la Llei d'Expropiació Forçosa.
  
En cas contrari s'entendrà fixat el preu just definitivament i de conformitat.
  
Tercer
  
Comunicar que contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports en el termini d'un mes des de la notificació d'aquest acord, segons que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció efectuada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana. El citat recurs procedirà contra els distints elements integrants de l'expedient, excepte sobre la fixació del preu just, respecte al qual caldrà estar a la tramitació que s'assenyala en el punt segon anterior.»
  
Cosa que es fa pública per al general coneixement i als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts en el referit projecte d'expropiació, i s'inclou a continuació com a annex els corresponents fulls de preu just individualitzats.
  
Annex: full de preu just individualitzat dels propietaris desconeguts:
  
Legislació aplicable: Llei 6/1994, de 15 de novembre, de la Generalitat Valenciana, Reguladora de l'Activitat Urbanística; Llei 6/1998, de 13 d'abril, sobre Règim del Sòl i Valoracions; Llei d'Expropiació Forçosa, i Real Decret Llei 1.020/1993, sobre Normes Tècniques per a la Determinació del Valor Cadastral dels Béns Immobles.
  
Valoració dels béns: d'acord amb els criteris, els mètodes, els valors i les premisses establides en aquest projecte d'expropiació.
  
Els interessats a qui es dirigeix el present annex, amb l'expressió de les dades relatives als seus respectius fulls de preu just, són els següents:
  
Primer: A-9
  
1. Finca rústica situada a la partida de l'Aigua Amarga, terme municipal d'Alacant, de secà i inculta, limita al nord, est i oest amb parcel·la A 8 i al sud amb polígon industrial. El terreny forma una depressió respecte al seu entorn, fruit de haver-se realitzat extraccions d'àrids en aquesta. Es desconeixen les seues dades registrals. Descripció cadastral polígon 36, parcel·la 121. Sòl no urbanitzable d'especial protecció.
  
2. Propietaris reals: desconegut A-9.
  
3. Dades relatives a l'expropiació i la valoració:
  
- Superfície afectada del sòl: 3.752 m2
  
- Valor total del terreny: 1.876.000 PTA
  
- Valor total dels béns de naturalesa rústica: 1.876.000 PTA
  
- Valor total de la finca: 1.876.000 PTA
  
- Premi afecció: 93.800 PTA
  
- Valor d'expropiació de la finca: 1.969.800 PTA
  
Segon: A-10
  
1. Finca rústica situada a la partida de l'Aigua Amarga, terme municipal d'Alacant, de secà i inculta, limita al nord i oest amb parcel·la A-8, a l'est amb el camí que condueix al camp de golf El Plantió i al sud amb parcel·la A-27. El terreny forma un fort pendent cap a l'est.
  
Es desconeixen les seues dades registrals.
  
Descripció cadastral: polígon 36, parcel·la 120 (part).
  
Descripció urbanística: sòl classificat com a no urbanitzable d'especial protecció-fita.
  
2. Propietaris reals: desconegut A-10.
  
3. Dades relatives a l'expropiació i la valoració:
  
- Superfície afectada del sòl: 2.347 m2.
  
- Tipus de sòl: 5. Muntanya sota. 20% - Millores sobre el terreny: no n'hi ha.
  
- Valor unitari del terreny segons tipus de sòl: 200 PTA/m2.
  
- Valor total del terreny: 469.400 PTA.
  
- Valor total dels béns de naturalesa rústica: 469.400 PTA.
  
- D'altres edificacions, instal·lacions i d'altres béns: no n'hi ha.
  
- D'altres drets reals: no n'hi ha.
  
- Valor total de la finca: 469.400 PTA.
  
- Premi d'afectació (5%): 23.470 PTA.
  
- Valor d'expropiació de la finca: 492.870 PTA.
  
- Fulls de preu just d'altres indemnitzacions: no n'hi ha».